عبدالوہاب المحبشی :

سعودی عرب خطے میں اسرائیلی اور امریکی مفادات کے لئے کام کر رہا ہے

یمن کی سیاسی کونسل کے رکن نے کہا کہ سعودی عرب خطے میں اسرائیلی اور امریکی مفادات کے تحفظ کے لئے کام کررہا ہے۔

خبر کا کوڈ: ۴۴۳۱۴۶

تاریخ: ۱۲ مهر ۲۰۲۰ - ۱۲:۳۱

رسا نیوز ایجنسی کی رپورٹ کے مطابق یمن کی سیاسی کونسل کے رکن عبدالوہاب المحبشی نے کہا ہے کہ سعودی عرب خطے میں اسرائیلی اور امریکی مفادات کے لئے کام کررہا ہے۔

المحبشی نے کہا کہ یمن کی اسلامی تنظیم انصار اللہ کے سربراہ عبدالملک الحوثی نے اس سے قبل فلسطینیوں اور سعودی قیدیوں کے تبدالے کی تجویز پیش کی تھی کہ اگر سعودی عرب فلسطینی قیدیوں کو رہا کردےگا تو یمن سعودی عرب کے قیدیوں کو چھوڑ دے گا لیکن سعودی عرب نے اس تجویز کو رد کردیا جس سے ثابت ہوتا ہے کہ سعودی عرب اور اسرائیل دونوں فلسطینیوں کو تسلیم کرنے کے لئے ان پر دباؤ قائم کئے ہوئے ہیں ۔

انہوں نے بیان کیا کہ سعودی عرب خطے میں اسرائیلی اور امریکی مفادات کے تحفظ کے لئے کام کررہا ہے۔